સેકટર-૨૭નાી એકતા કોલોનીમાં પ્લોટ નં-૬૯૬માં મકાન ધરાવતા ભાવેશકુમાર ગોવિંદભાઈ પટેલ હાલ દસક્રોઈના નંદનબાર ફાર્મ હાઉસ ખાતે રહે છે. શનિવાર અને રવિવારની રજામાં જ તેઓ ગાંધીનગર આવે છે. મંગળવારે રાત્રે તેમના પર પડોશીનો ફોન આવ્યો હતો અને ઘરનો દરવાજો ખુલ્લો હોવાનું જણાવ્યુ હતું. ભાવેશભાઈ તાત્કાલિક ઘરે દોડી આવ્યા હતા. તેમણે જોયું તો નકુચો તૂટેલો હતો અને સામાન અસ્તવ્યસ્ત પડ્યો હતો. તેમણે તપાસ કરતાં રૂ. એક લાખ ભરેલો પતરાનો ગલ્લો, સાત ગ્રામની સોનાની બુટ્ટી, ૧૦ ગ્રામની સોનાની વીંટી, ચાંદીની થાળી, કડલાની જોડ સહિત રૂ.૧.૩૯ લાખની મત્તા ચોરાઈ હતી.